**Synsvinkel og fortæller**

|  |  |
| --- | --- |
| **Synsvinkler** | |
| *Den rumlige synsvinkel (hvorfra ses eller fortælles begivenhederne?)* | |
| **Indre synsvinkel** | Her ser vi begivenhederne fra en af personernes synsvinkel og har adgang til personens indre |
| **Vekslende (indre) synsvinkel** | Her ser vi ikke blot begivenhederne fra én persons synsvinkel, men veksler mellem at se dem fra to eller flere personers synsvinkler |
| **Ydre synsvinkel** | Her ser vi som læsere begivenhederne og personerne udefra, ikke fra personernes egen synsvinkel i fortællingen |
| **Kombineret (ydre/indre) synsvinkel** | Her ser vi som læsere både begivenhederne udefra og fra personernes indre synsvinkel. I disse tilfælde benyttes ofte ydre synsvinkel til at beskrive situationer (scenisk fremstilling), mens der benyttes indre synsvinkel, når personers følelser og tanker formidles |
| *Den tidslige synsvinkel (hvornår fortælles begivenhederne=)* | |
| **Medsyn** | Her fortælles begivenhederne, samtidig med de sker. Medsyn betyder, at læseren kommer ind midt i begivenhederne og oplever dem på tæt hold. Fortælletidspunktet og den fortalte tid falder her sammen |
| **Bagudsyn** | Her fortælles begivenhederne, efter at de er sket. Fortælletidspunktet ligger efter den fortalte tid. Det skaber en distance til det fortalte og giver dels mulighed for refleksioner over det skete, som medsynet ikke giver, dels mulighed for flash back og flash forward |

|  |  |  |  |  |  |
| --- | --- | --- | --- | --- | --- |
| **Fortællertype** | **1.eller 3. person** | **Viden** | **Tidslig synsvinkel** | **Rumlig synsvinkel** | **Skjult eller synlig** |
| **Jeg-fortæller** | Jeg | Begrænset af jeg’ets viden | Bagudsyn eller medsyn | Indre | Eksplicit (synlig) |
| **Personalfortæller** | Han/hun | Begrænset af personernes viden | Bagudsyn eller medsyn | Indre, vekslende, kombineret, ydre. | Implicit (skjult) |
| **Alvidende fortæller** | Han/hun | Total viden om alle personer og alt hvad der sker | Bagudsyn og flash forward | Indre, vekslende, kombineret, ydre. | Skjult, men bliver synlig i.f.m. fortællerkommentarer |
| **Observerende fortæller** | Han/hun | Ingen viden om, hvad personerne tænker og føler | Medsyn | Ydre | Implicit (skjult) |

Gengivelse af dialog:

* via **direkte tale** med inquit (ytringsverbum) (og evt. citationstegn og kolon): ”ja, sagde hun, jeg skal hente min…”
* via **indirekte tale** (ingen citationstegn og evt. kolon + ledsætningsindleder ”at” + der fortælles i præteritum + pers. pronomen 3.p.): ”hun sagde, at hun skulle hente…”
* via **dækket direkte tale** (= stemmen bag ordene): ”Hun skulle hente sin…” (stemmens eget ordforråd farver personen – også tanker, og vi kan herigennem karakterisere personen). Synsvinklen er hos den talende.